THAIลดต้นทุนเก่งปีนี้ขอกำไรโต15%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — การบินไทยตั้งเป้ากำไรสุทธิปีนี้เพิ่ม 15% จากปี 2552 โกยกว่า 7,000 ล้านบาท ผลจากมาตรการประหยัด
นายอำพน กิตติอำพน เลขาธิการคณะกรรมการพัฒนาการเศรษฐกิจและสังคมแห่งชาติ (สศช.) ในฐานะประธานกรรมการ บริษัท การบินไทย (THAI) เปิดเผยภายหลังการประชุมคณะกรรมการ (บอร์ด) ว่า ในปีนี้บริษัทตั้งเป้าจะมีกำไรสุทธิเพิ่มขึ้น 1015% จากปีที่ผ่านมามีกำไรสุทธิ 7,343 ล้านบาท โดยมีอัตราที่นั่งเฉลี่ยที่ 75% เพิ่มขึ้นกับปีที่ผ่านมาเฉลี่ยที่ 65% ทั้งนี้เพราะเศรษฐกิจโลกอยู่ในภาวะฟื้นตัวดี ส่งผลให้นักท่องเที่ยวต่างชาติกลับมาเดินทางอีกครั้ง
สำหรับผลประกอบการในปี 2552 มีรายได้รวม 1.63 แสนล้านบาท ลดลง 19.1% และมีรายจ่าย 1.5 แสนล้านบาท ลดลง 31.1% ส่งผลให้มีกำไรก่อนหักดอกเบี้ย ภาษี และค่าเสื่อม (อีบิตดา) 3 หมื่นล้านบาท สูงกว่าปีก่อน 1.6 หมื่นล้านบาท หรือ 122.5%
สาเหตุที่มีกำไรในปีที่ผ่านมา เนื่องจากบริษัทออกมาตรการควบคุมค่าใช้จ่าย การปรับเส้นทางให้สอดคล้องกับความต้องการของผู้โดยสาร เช่น การเปิดเส้นทางบินใหม่ กรุงเทพฯ–ออสโล รวมถึงในช่วงไตรมาสสุดท้าย นักท่องเที่ยวเดินทางเข้ามาประเทศไทยจำนวนมาก โดยเฉพาะช่วงเดือน ม.ค.ก.พ.นี้ มีนักท่องเที่ยวราว 1.6 ล้านคน 
“ขณะนี้การบินไทยกลับมาแข็งแกร่งและมีอัตราที่นั่งสูงที่สุดในรอบ 50 ปี เฉลี่ยที่ 80% ทำให้ปี 2552 มีกำไรต่อหุ้น 4.32 บาท บริษัทจึงจ่ายเงินปันผลหุ้นละ 0.25 บาท” นายอำพน กล่าว 
สำหรับการเพิ่มทุนบอร์ดเตรียมหารือวันที่ 12 มี.ค. และคาดว่าจะสรุปช่วงไตรมาส 23
ด้านราคาหุ้นทะยานขึ้นรับข่าวกำไรดีตามคาด ปิดที่ 22.80 บาท บวก 6.05%